Mercedes-Benz

For bilmerket etablert i 1902, se Mercedes.

Mercedes-Benz er et tysk bil-, lastebil-, motorsykkel- og bussmerke som produseres av Daimler AG. Merket ble til ved en sammenslutning av de to firmaene Daimler-Motoren-Gesellschaft og Benz & Cie under navnet Daimler Benz AG. Daimler solgte sine biler under navnet Mercedes. Mercedes var datter av Emil Jelinek som var racerkjører og forhandler av Gottlieb Daimlers biler i Frankrike. Jelinek hadde overtalt Daimlers sjefsdesigner Wilhelm Maybach til å fremstille en serie på seks racerbiler som han ville benytte i et veddeløp i Nice. Men da Daimler hadde solgt lisensrettighetene til sine biler i Frankrike til Panhard-Levassor, måtte de ha et annet navn. Jelinek foreslo så at man brukte hans datters navn. Bilene hadde uhyre suksess, så Daimler besluttet seg for å beholde navnet på sine fremtidige modeller. 

Benz & Cie var grunnlagt av Carl Friedrich Benz – og merkelig nok (da det tross alt var ganske få bilprodusenter i Tyskland på det tidspunkt) kjente de to ikke hverandre personlig.

Daimler-Motoren-Gesellschaft leverte den første serieproduserte bil den 22. desember 1900.

I 1926 ble DMG og Benz & Cie sammenslått, og navnet ble til Daimler Benz AG. 

Siden er det gått slag i slag, og fabrikkene i og omkring Stuttgart i Tyskland har produsert mange personbiler, lastbiler, busser og flymotorer.

Mercedes-Benz er idag fremdeles navnet på bilene, selv om selskapet siden 1998 heter DaimlerChrysler AG etter at de kjøpte opp det amerikanske Chrysler Corporation.

Firmaets varemerke har siden 1909 vært Mercedes-stjernen, som opprinnelig satt på kjølerproppen, men på moderne utgaver er ren pynt. Den kneiser også over Mercedes-fabrikkene i Stuttgart som et vartegn. Den tretakkede stjernen symboliserer at firmaet i sin tid leverte motorer «til lands, til vanns og til luften».

Mercedes-Benz sine bussmodeller produseres siden 1995 av Daimler-selskapet EvoBus, som også produserer bussmerket Setra. Produksjonen foregår i blant annet Dortmund, Mannheim og Neu-Ulm i Tyskland, og Hoşdere i Istanbul i Tyrkia.

I 2018 lanserte de EQ-serien med elektriske biler. Først ut er EQC, som er en elektrisk Mercedes GLC, mens EQA i 2020 blir den elektriske A-klasse.

Personbilmodeller i Norge 
Modeller så langt:
 Mercedes-Benz A-klasse
 Mercedes-Benz B-klasse
 Mercedes-Benz C-klasse
 Mercedes-Benz CL
 Mercedes-Benz CLA-klasse
 Mercedes-Benz CLK
 Mercedes-Benz CLS-klasse
 Mercedes-Benz E-klasse
 Mercedes-Benz G-klasse
 Mercedes-Benz GL-klasse
 Mercedes-Benz GLA
 Mercedes-Benz GLK-klasse
 Mercedes-Benz M-klasse
 Mercedes-Benz R-klasse
 Mercedes-Benz S-klasse
 Mercedes-Benz SL-klasse
 Mercedes-Benz SLK
 Mercedes-Benz SLR McLaren
 Mercedes-Benz SLS AMG
 Maybach (Utgått av produksjon 2013)
 Smart
 Mercedes AMG GT 
 Mercedes AMG GTR
 Mercedes Benz 190
Mercedes Benz x
 Og en rekke andre som er et samarbeid mellom mercedes og Amg.

Referanser

Eksterne lenker 
 
 mercedes-benz.no; den norske importøren Bertel O. Steen
 Mercedes Museum
 Bilnorge.no sin historie om MB personbiler
 Bilnorge.no sin historie om MB tungbiler
 Mercedes-Benz Klubben Norge (sic)

Bilmerker
Tyske bilprodusenter
Bussprodusenter
Traktorprodusenter
Lastebilprodusenter
Etableringer i 1926
Daimler AG